**ՀԻՄՆԱՎՈՐՈՒՄ**

**«ՎԱՐՉԱՊԵՏԻ 2020 ԹՎԱԿԱՆԻ ՀՈՒՆԻՍԻ 3-Ի N 652-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՎԱՐՉԱՊԵՏԻ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ՎԵՐԱԲԵՐՅԱԼ**

1. **Անհրաժեշտությունը.**

Նախագծի ընդունման անհրաժեշտությունը պայմանավորված է ստորև նշված հանգամանքով:

««Օզոնային շերտը քայքայող նյութերի մասին» օրենքում փոփոխություն կատարելու մասին» Հայաստանի Հանրապետության օրենքի կիրարկումն ապահովող միջոցառումների ցանկը հաստատելու մասին» վարչապետիN 652-Ա որոշման հավելվածի 9-րդ կետի համաձայն ՀՀ շրջակա միջավայրի նախարարության կողմից պետք է մշակվի և մինչև 2021 թվականի մարտի առաջին տասնօրյակը ՀՀ վարչապետի աշխատակազմ ներկայացվի «Հիդրոֆտորածխածինների առաքման թույլտվության տրամադրման կարգը, հայտի և առաքման թույլտվության ձևերը հաստատելու մասին» ՀՀ կառավարության որոշման նախագիծը: Նման նախագծի ընդունման անհրաժեշտությունը պայմանավորված է «Օզոնային շերտի պահպանության մասին» օրենքի 4-րդ հոդվածի պահանջով, համաձայն որի ՀՀ կառավարության իրավասությունն է սահմանել կարգավորվող նյութերի՝ այն է՝ օզոնային շերտը քայքայող նյութերի և հիդրոֆտորածխածինների առաքման թույլտվության տրամադրման կարգը և թույլտվության ձևը: Կարգավորվող նյութերից հիդրոֆտորածխածիների առաքման թույլտվության տրամադրման կարգն առանձնացվել և նախատեսվել է սահմանել առանձին իրավական ակտով, հաշվի առնելով հետևյալ հանգամանքը. Հիդրոֆտորածխածինները «Օզոնային շերտը քայքայող նյութերի մասին» Մոնրեալի արձանագրությամբ կարգավորման ենթակա նյութերի ցանկում ընդգրկվել են այդ արձանագրության մեջ կատարված Կիգալիի փոփոխություններով, որը Հայաստանը վավերացրել է 2019 թվականի մարտի 27-ին: Այդ վավերացմամբ Հայաստանը պարտավորվել է մինչև 2021թ. հուլիս ամիսը ներդնել հիդրոֆտորածխածինների ներմուծման, արտահանման և տարանցման գործընթացների (միասին՝ առաքում) լիցենզավորման (թույլտվությունների տրամադրման) համակարգ: Մինչդեռ, հաշվի առնելով, որ նույն Կիգալիի փոփոխությունները (այն է՝ հիդրոֆտորածխածինները օզոնաքայքայիչ նյութերի կարգավորման տիրույթում ներառելը) ՀՀ վարչապետի վերը նշված որոշման կայացման պահին դեռևս արտացոլված չէին Եվրասիական տնտեսական հանձնաժողովի կողմից ընդունված իրավական ակտերում (օզոնաքայքայիչ նյութերի ցանկը հաստատված է ԵՏՀ կոլեգիայի 21.04.2015թ. N-30 որոշման մեջ), հետևաբար, հիդրոֆտորածխածինների առաքման լիցենզավորումը Հայաստանը, ԵՏՄ իրավական ակտերի պահանջներին համապատասխան, պետք է ներդներ միակողմանի՝ 6 ամիս ժամկետով, միևնույն ժամանակ առաջարկելով ԵՏՄ անդամ մյուս պետություններին ևս ներդնել հիդրոֆտորածխածինների առաքման լիցենզավորման համակարգը՝ ընդհանուր մաքսային տարածքում միասնական կարգավորման համար:

1. **Ընթացիկ իրավիճակը և խնդիրները.**

Ներկայումս ԵՏՄ անդամ պետությունների, այդ թվում նաև՝ Հայաստանի Հանրապետության միջև քննարկվում է Եվրասիական տնտեսական հանձնաժողովի կոլեգիայի 21.04.2015թ. N-30 որոշման մեջ փոփոխություններ կատարելու մասին նախագիծը, որով նախատեսվում է որոշմամբ կարգավորվող նյութերի ցանկում ավելացնել նաև հիդրոֆտորածխածինները (ՀՖԱ-ներ): Համաձայն ս/թ հունվարի 21-ին ԵԱՏՀ-ի հետ կայացած տեսակոնֆերանսի արդյունքների՝ վերը նշված փոփոխությունները նախատեսվում է ավարտել ընթացիկ տարվա ապրիլ ամսին:

Ըստ այդմ, Եվրասիական տնտեսական հանձնաժողովի կոլեգիայի 21.04.2015թ. N-30 որոշման մեջ փոփոխություններ կատարելու մասին նախագծի ընդունման դեպքում առավել նպատակահարմար կլինի N 652-Ա որոշման հավելվածի 9-րդ կետով նախատեսված իրավական ակտի՝ ՀՖԱ-ների առաքման թույլտվության տրամադրման գործընթացի կարգավորիչ դրույթները ներառել նույն որոշման հավելվածի 7-րդ կետով նախատեսված իրավական ակտի նախագծում («Օզոնային շերտը քայքայող նյութերը և դրանք պարունակող արտադրանքը Եվրասիական տնտեսական միության անդամ չհանդիսացող պետություններից Հայաստանի Հանրապետության տարածք ներմուծման և Հայաստանի Հանրապետության տարածքից Եվրասիական տնտեսական միության անդամ չհանդիսացող պետություններ արտահանման կարգը, Եվրասիական տնտեսական միության անդամ պետությունների միջև փոխադարձ առևտուր իրականացնելիս օզոնային շերտը քայքայող նյութերի և դրանք պարունակող արտադրանքի տեղափոխման եզրակացության (թույլատրող փաստաթղթի) տրամադրման կարգը, հայտի և եզրակացության ձևերը հաստատելու և Հայաստանի Հանրապետության կառավարության 2007 թվականի հունիսի 21-ի N 771-Ն որոշումն ուժը կորցրած ճանաչելու մասին» ՀՀ կառավարության որոշման նախագիծ), քանի որ տվյալ կետով նախատեսված իրավական ակտի ընդունումը բխում է ԵՏՄ-ի կարգավորումներից և արդեն իսկ համապարփակ կարգավում է ԵՏՄ մաքսային տարածքով տեղափոխվող ինչպես օզոնային շերտը քայքայող նյութերի, այնպես էլ, այսուհանդերձ, հիդրոֆտորածխածինների առաքման թույլտվության տրամադրման գործընթացների հետ կապված հարբերությունները:

Միաժամանակ, վերը նշվածով պայմանավորված, նախագծով նախատեսվում է նաև երկարաձգել միջոցառումների ցանկի 7-րդ կետով նախատեսված իրավական ակտի ներկայացման ժամկետը, որպեսզի հնարավորություն լինի այդ կետով նախատեսված նախագծում ներառել Եվրասիական տնտեսական հանձնաժողովի կոլեգիայի 21.04.2015թ. N-30 որոշման մեջ փոփոխություններ կատարելու մասին նախագծի պահանջները՝ դրանց ընդունումից հետո: Նախագծը արտացոլում է նաև ԵՏՄ իրավակարգավորումներից բխող օզոնային շերտը քայքայող նյութերի և հիդրոֆտորածխածինների ներմուծման, արտահանման և օգտագործման մասին հաշվետվության ձև: Հաշվի առնելով ԵՏՄ իրավակարգավորումների տեղայնացում ենթադրող սույն ակտի ընդունումը՝ անհրաժեշտ է միջոցառումների ցանկի 4-րդ կետով նախատեսված իրավակարգավորումը հետագայում արտացոլել մեկ իրավական ակում:

1. **Տվյալ բնագավառում իրականացվող քաղաքականությունը.**

Այս բնագավառում Հայաստանի Հանրապետությունը շարունակում է կատարել իր ստանձնած միջազգային պարտավորությունները, որոնք բխում են «Օզոնային շերտի պահպանության մասին» Վիեննայի կոնվենցիայից և «Օզոնային շերտը քայքայող նյութերի մասին» Մոնրեալի արձանագրությունից և դրանց փոփոխություններից ու լրացումներից։ Ըստ այդմ՝ շարունակվում է ապահովել ոլորտի կարգավորիչ իրավական ակտերի ներդաշնակեցման գործընթացը:

1. **Կարգավորման նպատակը և բնույթը.**

Նախագծի ընդունմամբ կարգավորվում է ««Օզոնային շերտը քայքայող նյութերի մասին» օրենքում փոփոխություն կատարելու մասին» օրենքի կիրարկումն ապահովող միջոցառումների ցանկը հաստատելու մասին» վարչապետիN 652-Ա որոշման հավելվածով նախատեսված միջոցառումների՝ Եվրասիական տնտեսական հանձնաժողովի իրավական ակտերին և ՀՀ կողմից վավերացված միջազգային պայմանագրերին ներդաշնակ և համահունչ կատարման ապահովման գործընթացը:

1. **Նախագծի մշակման գործընթացում ներգրավված ինստիտուտները և անձինք.**

Նախագիծը մշակվել է շրջակա միջավայրի նախարարության կողմից:

1. **Ակնկալվող արդյունքը.**

«Վարչապետի 2020 թվականի հունիսի 3-ի N 652-Ա որոշման մեջ փոփոխություններ կատարելու մասին» վարչապետի որոշմամբ սահմանված միջոցառումներով նախատեսված՝ ոլորտային ներպետական օրենսդրության և միջազգային պարտավորությունների ներդաշնակության և իրավակարգավորումների արդյունավետության ապահովում: